
Település- és közösségfejlesztés a Városligetben

A Liget Budapest Projekt ismertségére rákérdezve többek között arra kerestem a választ, hogy milyen közösségek alakultak a Városligetben kifejezetten a Projekt fejlesztéseinek köszönhetően. A kutatásom során négy olyan hipotézist állítottam fel, melyekre a kérdőív alapján kaptam választ. Ezek a következők:
1. Az emberek szívesebben járnak a Ligetbe megújulása óta.
2. A látogatók többsége tagja valamely közösségnek a Ligetben.
3. Kevesebben vágynak közösségbe, mint ahányan tartoznak egyhez.
4. Szívesen mutatják meg külföldi ismerőseiknek a Városligetet.
Meglepő módon két hipotézisemre rácáfoltak, így csak a fele igazolódott be. Vizsgálatomhoz kérdőíves kutatási módszert alkalmaztam, mellyel elsősorban Budapesten élő, illetve olyan vidéki embereket értem el, akik rendszeresen látogatják a Városligetet. Célcsoportomat (a megkérdezettek körét) nem szűkítettem egy konkrét korosztályra, kizárólag azt a szempontot érvényesítettem, hogy Ligetbe járó és a Liget Projekt után érdeklődő emberek véleményét és tapasztalatait tudjam meg, tegyem hozzáférhetővé.
Összességében úgy látom kutatásaim és tapasztalataim alapján, hogy a néhány negatív visszhang ellenére a magyar lakosság döntő többsége jó véleménnyel van a Liget Budapest Projektről és szívesen tölti szabadidejét a Városligetben, amikor teheti.
A település- és közösségfejlesztés egyaránt kiemelkedő eredményeket ér el a Városligetben, és úgy látom, hogy egyre csak tovább és tovább fejlődik. Érdeklődve és nagy csodálattal figyelem az itt alakuló közösségeket.



